ai4bharat/Pralekha huggingface dataset:
కార్పొరేట్ వ్యవహారాల మంత్రిత్వ శాఖ
కొవిడ్-19 వ్యాప్తి కారణంగా కార్పోరేట్ రుణగ్రస్తత తీర్మాన ప్రక్రియలో ఉపశనం కోసం క్రిప్ నిబంధనలను సవరించిన భారతీయ రుణగ్రస్తత మరియు దివాలా బోర్డు
కార్పోరేట్ దివాలా మరియు రుణగ్రస్తత ప్రక్రియలో కొవిడ్-19 వ్యాప్తి కారణంగా ప్రస్తుత క్లిష్ట పరిస్థితులను ఎదుర్కొనేందుకు కేంద్ర ప్రభుత్వం విధించిన లాక్డౌన్ కాలాన్ని లెక్కలోనికి పరిగణించకుండా క్రిప్ నిబంధనలను సవరించింది భారతీయ రుణగ్రస్త మరియు దివాలా బోర్డు. ఇది కోడ్లో ఇచ్చిన కాలం మొత్తానికి వర్తిస్తుంది.
29 మార్చి 2020న భారతీయ రుణగ్రస్తత మరియు దివాలా బోర్డు నిబంధనలు,2016ను ఐబిబిఐ సవరించింది.
కొవిడ్-19 వ్యాప్తిని ఎదుర్కొనేందుకు తీసుకుంటున్న చర్యల్లో భాగంగా భారత ప్రభుత్వం 25 మార్చి 2020 నుండి అమలులోనికి వచ్చే విధంగా 21 రోజులు లాక్డౌన్ను విధించింది. కాగా ఈ లాక్డౌన్ సమయంలో దివాలా తీసిన రుణగ్రస్తులైన వృత్తి-వ్యాపార సంబంధిత వ్యక్తులు తమ తమ ప్రణాళికల వివరాల పత్రాలను రుణదాతల సంఘానికి సమర్పించడానికి మరియు వారు నిర్వహించే సమావేశాలకు హాజరు కావడానికి కష్టమయ్యే అవకాశం ఉంది. కావున క్రిప్ నిబంధనల ప్రకారం కార్పోరేట్ రుణగ్రస్తత మరియు దివాలా తీర్మాన నిబంధనల వివిధ కార్యక్రమాలను నిర్ణీత కాలంలో పూర్తిచేయుటకు కష్టతరం.
ఈ సవరించిన నిబంధనలు 29 మార్చి 2020 నుండి అమలులోని వస్తాయి. ఇవి www.mca.gov.in and www.ibbi.gov.in. వెబ్సైట్లలో అందుబాటులో ఉంటాయి.
(Visitor Counter : 159
ప్రధాన మంత్రి కార్యాలయం
రాణి లక్ష్మీబాయి జయంతి నాడు ఆమెకు నమస్సులు అర్పించిన ప్రధాన మంత్రి
రాణి లక్ష్మీబాయి జయంతి సందర్భం లో ప్రధాన మంత్రి శ్రీ నరేంద్ర మోదీ ఆమె కు స్మృత్యంజలి ఘటించారు.
‘‘స్వాతంత్ర్యం కోసం జరిగిన ప్రథమ పోరాటం లో అద్భుత పరాక్రమాన్ని పరిచయం చేసిన వీరాంగన రాణి లక్ష్మీబాయి కి ఆమె జయంతి నాడు కోటి కోటి నమస్కారాలు. ఆమె శౌర్యగాథ దేశ ప్రజలకు ఎల్లప్పటికీ ప్రేరణ ను అందిస్తూనే ఉంటుంది’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
నౌకారవాణా మంత్రిత్వ శాఖ
మంత్రిత్వశాఖ కొత్తపేరు ఫలకం ఆవిష్కరించిన
కేంద్రమంత్రి శ్రీ మన్ సుఖ్ మాండవియా
షిప్పింగ్ శాఖ ఇకపై నౌకాశ్రయాలు, షిప్పింగ్, జలమార్గాల శాఖ
కొత్తపేరుతో ఇకపై జలమార్గాలు, తీరప్రాంత నౌకా నిర్మాణంపై అదనపు దృష్టి
నౌకాశ్రయాలు, షిప్పింగ్, జలమార్గాలు, రసాయనాలు, ఎరువుల శాఖ సహాయ మంత్రి  శ్రీ మన్ సుఖ్ మాండవియా ఈరోజు ఢిల్లీలో తన మంత్రిత్వశాఖ కొత్త పేరుతో ఉన్న ఫలకాన్ని ఆవిష్కరించారు. ఈ సందర్భంగా ఆయన తన మంత్రిత్వశాఖ అధికారులను, మంత్రిత్వశాఖ పరిధిలోని నౌకాశ్రయాలు, ప్రభుత్వ రంగ సంస్థల అధికారులను ఉద్దేశించి మాట్లాడారు. నౌకానిర్మాణ మంత్రిత్వశాఖను ఇప్పుడు నౌకాశ్రయాలు, నౌకానిర్మాణ, జలమార్గాల మంత్రిత్వశాఖగా పేరు మార్చారు.
2020 నవంబర్ 8న ప్రధాని శ్రీ నరేంద్ర మోదీ గుజరాత్ లోని హజీరా- ఘోఘా మధ్య రో-ఫాక్స్ ఫెర్రీ సర్వీసులు ప్రారంభించిన సందర్భంగా వీడియో కాన్ఫరెన్స్ ద్వారా మాట్లాడుతూ నౌకానిర్మాణ మంత్రిత్వశాఖ పేరు మార్పును ప్రకటించారు.
ఈ చరిత్రాత్మక ప్రకటన చేస్తూ “ ఈ మంత్రిత్వశాఖ ఇక మీదట నౌకాశ్రయాలు, నౌకానిర్మాణం, జలమార్గాల మంత్రిత్వశాఖగా ప్రచారంలొ ఉంటుంది. దీన్ని విస్తరిస్తున్నాం. అనేక అభివృద్ధి చెందిన ఆర్థిక వ్యవస్థలలో నౌకానిర్మాణ మంత్రిత్వశాఖే నౌకాశ్రయాలు, జలమార్గాలను కూడా పర్యవేక్షిస్తుంది. భారతదేశంలో నౌకానిర్మాణ మంత్రిత్వశాఖ ఎక్కువగా నౌకాశ్రయాలు, జలమార్గాల పనికూడా చేస్తూ ఉంది. ఇప్పుడు పేరులోను, పనిలోను మరింత స్పష్టత వస్తుంది” అన్నారు.
పేరు మార్పు మీద ప్రధాని ప్రకటన చేసిన వెంటనే మంత్రిత్వశాఖ రంగంలో దిగింది. ఇందుకు సంబంధించిన లాంఛనాలన్నీ పూర్తి చేసింది. కేవలం రెండే రెండు పనిదినాల్లో ఈ లాంఛనాలన్నీ పూర్తయ్యాయి. నవంబర్ 10 నాడే పేరుమార్పు గురించి అధికారిక గెజెట్ నోటిఫికేషన్ వెలువడింది.
ప్రధాని శ్రీ నరేంద్రమోదీ భవిష్యద్దర్శనానికి అనుగుణంగా దేశం ముందుకు నడవటం గర్వకారణమని మంత్రి శ్రీ మాండవ్యా ఈరోజు లాంఛనంగా జరిగిన పేరు మార్పు ఫలకావిష్కరణ కార్యక్రమంలో వ్యాఖ్యానించారు. దీర్ఘకాలిక ప్రయోజనాల కోసం ఒక సంపూర్ణ దృక్పథంతో బహుముఖీనంగా దేశం ముందడుగు వేస్తున్నదని అన్నారు. నౌకాశ్రయాల పరిధి విస్తరిస్తూ నౌకానిర్మాణం, జలమార్గాలను కూడా మంత్రిత్వశాఖలో కలపటం ప్రధాని ముందుచూపుకు నిదర్శనమన్నారు.
శ్రీ మన్ సుఖ్ మాండవియా మాట్లాడుతూ, పేరు మార్పుతో ఈ మంత్రిత్వశాఖ జలమార్గాలు, తీరప్రాంత నౌకానిర్మాణం మీద మరింతగా దృష్టి సారించబోతోంది. ఇప్పటికే దాదాపు 1400 కిలోమీటర్ల మేరకు జలమార్గాలు అభివృద్ధి చేయగా ఇప్పుడు మరో 1000 కిలోమీటర్ల మార్గాన్ని ప్రాధాన్యతా క్రమంలో చేపడుతున్నాం. వాటి డిపిఆర్/సాధ్యతా అధ్యయనాలు పూర్తయ్యాయి. పోర్ట్ గ్రిడ్ రూపకల్పనమీద దృష్టిపెడుతున్నాం. దీనివలన మత్స్య నౌకాశ్రయాలు, వ్యవసాయ నౌకాశ్రయాలు, ఖనిజాల నౌకాశ్రయాలవంటివి కూడా దీని పరిధిలోకి వస్తాయి. దీంతో దేశంలో నౌకాశ్రయ అభివృద్ధి, నౌకాశ్రయ సంబంధ ఆర్థికాభివృద్ధి సాధ్యమవుతాయి” అన్నారు.
నౌకాశ్రయాలు, నౌకానిర్మాణ, జలాశయాల మంత్రిత్వశాఖ కార్యదర్శి శ్రీ రంజన్, అదనపు కార్యదర్శి శ్రీ సంజయ్ బంధోపాధ్యాయ, ఐడబ్ల్యు ఎఐ చైర్మన్ డాక్టర్ అమితా ప్రసాద్, నౌకానిర్మాణ విభాగం డైరెక్టర్ జనరల్ శ్రీ అమితాబ్ కుమార్, ఐపిఎ చైర్మన్ శ్రీ టికె రామచంద్రన్, అన్ని ప్రధాన నౌకాశ్రయాల చైర్మెన్, మంత్రిత్వశాఖకు చెందిన సీనియర్ అధికారులు పాల్గొన్న ఈ కార్యక్రమం వీడియో కాన్ఫరెన్స్ ద్వారా జరిగింది.
ప్రధాన మంత్రి కార్యాలయం
బ్రిక్స్ 13వ సదస్సులో ప్రధానమంత్రి ప్రారంభ వ్యాఖ్యలు
గౌరవనీయలు, అధ్యక్షుడు పుతిన్, అధ్యక్షుడు జి, అధ్యక్షుడు రమఫోసా, అధ్యక్షుడు బోల్సనారో
నమస్కారం,
ఈ బ్రిక్స్ శిఖరాగ్ర సమావేశానికి మీ అందరికీ స్వాగతం. బ్రిక్స్ 15 వ వార్షికోత్సవం సందర్భంగా ఈ శిఖరాగ్ర సమావేశానికి అధ్యక్షత వహించడం నాతో పాటు భారతదేశానికి చాలా సంతోషకరమైన విషయం. మీతో ఈరోజు జరుగుతోన్న శిఖరాగ్ర సమావేశానికి మాకు వివరణాత్మక ఎజెండా ఉంది. మీరందరూ అంగీకరిస్తే మనం ఈ ఎజెండాను స్వీకరించవచ్చు. ధన్యవాదాలు, ఎజెండా ఇప్పుడు స్వీకరించబడింది.
గౌరవనీయులారా!
ఈ ఎజెండా స్వీకరించబడిన తర్వాత మనమందరం మన ప్రారంభ వ్యాఖ్యలను సంక్షిప్తంగా ఇవ్వగలము. మొదట నా ప్రారంభ వ్యాఖ్యలను అందించడానికి నేను స్వేచ్ఛను తీసుకుంటాను. మీ ప్రారంభ వ్యాఖ్యల కోసం నేను మీ ప్రతి ఒక్కరిని ఆహ్వానిస్తాను.
బ్రిక్స్ భాగ స్వాములందరి నుండి, ఈ అధ్యక్షత సమయంలో ప్రతి ఒక్కరి నుండి భారత దేశానికి పూర్తి సహకారం లభించింది. దీనికి మీ అందరికీ నేను ఎంతో కృతజ్ఞతలు తెలియజేస్తున్నాను. బ్రిక్స్ వేదిక గత ఒకటిన్నర దశాబ్దాల్లో అనేక విజయాలను సాధించింది. నేడు మనం ప్రపంచంలోని అభివృద్ధి చెందుతున్న ఆర్థిక వ్యవస్థలకు ప్రభావవంతమైన స్వరం. అభివృద్ధి చెందుతున్న దేశాల ప్రాధాన్యతలపై కూడా దృష్టి సారించడానికి ఈ వేదిక ఉపయోగకరంగా ఉంది.
నూతన అభివృద్ధి బ్యాంకు, అత్యవసర రిజర్వ్ ఏర్పాటుతో సహా ఇంధన పరిశోధన సహకార వేదిక వంటి బలమైన సంస్థలను బ్రిక్స్ సృష్టించింది. ఇవన్నీ చాలా బలమైన సంస్థలు. మనం గర్వించదగినవి చాలా ఉన్నాయనడంలో సందేహం లేదు. అయితే, మనం ఎక్కువగా సంతృప్తి చెందకుండా ఉండటం కూడా అంతే ముఖ్యం. రాబోయే 15 సంవత్సరాలలో బ్రిక్స్ మరింత ఫలితాల ఆధారితంగా ఉండేలా చూడాలి.
భారతదేశం తన అధ్యక్ష పదవికి ఎంచుకున్న ఇతివృత్తం ఖచ్చితంగా అదే ప్రాధాన్యతను సూచిస్తుంది- ‘బ్రిక్స్@15: కొనసాగింపు, ఏకీకరణ మరియు ఏకాభిప్రాయం కోసం బ్రిక్స్ లో సహకారం'. ఈ నాలుగు అంశాలు ఒక విధంగా మన బ్రిక్స్ భాగస్వామ్యానికి ప్రాథమిక సూత్రాలు.
ఈ ఏడాది, కోవిడ్ సవాళ్లు ఎదుర్కొన్నప్పటికీ, 150 కి పైగా బ్రిక్స్ సమావేశాలు, కార్యక్రమాలు నిర్వహించబడ్డాయి, వీటిలో 20 కి పైగా ప్రధాన స్థాయిలో ఉన్నాయి. సంప్రదాయ రంగాలలో సహకారాన్ని పెంపొందించడంతో పాటు, బ్రిక్స్ ఎజెండాను మరింత విస్తరించడానికి కూడా మనం ప్రయత్నాలు చేసాము. ఈ నేపథ్యంలో బ్రిక్స్ అనేక 'ప్రథమాలను ' సాధించింది అంటే మొదటిసారిగా అనేక పనులు జరిగాయి. ఇటీవల బ్రిక్స్ డిజిటల్ శిఖరాగ్ర సమావేశం జరగడం ఇదే మొదటిసారి. సాంకేతిక పరిజ్ఞానం సహాయంతో ఆరోగ్య ప్రాప్తిని పెంచడానికి ఇది ఒక వినూత్న చర్య. నవంబర్ లో, మన నీటి వనరుల మంత్రులు బ్రిక్స్ ఏర్పాటు కింద మొదటిసారి సమావేశం కానున్నారు. 'బహుళపక్ష వ్యవస్థలను బలోపేతం చేయడం మరియు మెరుగుపరచడం'పై బ్రిక్స్ సమిష్టి వైఖరిని తీసుకోవడం కూడా ఇదే మొదటిసారి.
బ్రిక్స్ ఉగ్రవాద వ్యతిరేక కార్యాచరణ ప్రణాళికను కూడా మనం స్వీకరించాం. మన అంతరిక్ష సంస్థల మధ్య రిమోట్ సెన్సింగ్ ఉపగ్రహ కూటమిపై ఒప్పందంతో కొత్త సహకార అధ్యాయం ప్రారంభమైంది. మన కస్టమ్స్ విభాగాల మధ్య సహకారం అంతర్గత బ్రిక్స్ వాణిజ్యాన్ని సులభతరం చేస్తుంది. వర్చువల్ బ్రిక్స్ వ్యాక్సినేషన్ రీసెర్చ్ అండ్ డెవలప్ మెంట్ సెంటర్ ను ఏర్పాటు చేయడానికి ఏకాభిప్రాయం కూడా ఉంది. పర్యావరణ హిత పర్యాటకం పై బ్రిక్స్ కూటమి నూతన ఆలోచనలు కొనసాగుతున్నాయి.
గౌరవనీయులారా,
ఈ కార్యక్రమాలు మన ప్రజలకు ప్రయోజనం కల్పిస్తాయనే కాకుండా రాబోయే సంవత్సరాలలో బ్రిక్స్ ఒక కీలక సంస్థగా అవతరించడానికి దారితీస్తుందని, బ్రిక్స్ ను మరింత సమర్థవంతంగా మార్చే సరైన దిశలో మనకు మార్గనిర్దేశం చేస్తుందని నేను విశ్వసిస్తున్నాను.
ముఖ్యమైన ప్రపంచ, ప్రాంతీయ విషయాలను కూడా మనం చర్చిస్తాము. మీ ప్రారంభ వ్యాఖ్యలకు నేను ఇప్పుడు మీ అందరినీ ఆహ్వానిస్తున్నాను.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 196 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 68,108
మొత్తం కేసుల్లో క్రియాశీల కేసులు 0.16%
ప్రస్తుత రికవరీ రేటు 98.63%
గత 24 గంటల్లో 8,148 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,90,845 కు పెరిగింది.
గత 24 గంటల్లో 13,216 కొత్త కేసులు నమోదయ్యాయి.
రోజువారీ పాజిటివిటీ రేటు 2.73%
వారపు పాజిటివిటీ రేటు 2.47%
గత 24 గంటల్లో చేసిన 4,84,924 కొవిడ్ పరీక్షలతో కలిపి ఇప్పటివరకు 85.73 కోట్ల పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
మహిళా కళాకారులకు స్వయం ఉపాధి అవకాశాలను కల్పించడం ద్వారా వారికి శిక్షణ ఇవ్వడానికి ఏర్పాటు చేస్తోన్న స్కిల్ అప్గ్రేడేషన్ మరియు మహిళా కాయిర్ యోజన
కాయిర్ బోర్డ్ ద్వారా మంత్రిత్వ శాఖ కేంద్ర రంగ పథకమైన కోయిర్ వికాస్ యోజన యొక్క కాంపోనెంట్ 'స్కిల్ అప్గ్రేడేషన్ & మహిళా కోయిర్ యోజన' కింద దేశవ్యాప్తంగా వివిధ నైపుణ్యాభివృద్ధి కార్యకలాపాలను అమలు చేస్తోంది. కోయిర్ వికాస్ యోజన కింద నైపుణ్య అభివృద్ధి కార్యక్రమాలలో, స్కీమ్ మహిళా కోయిర్ యోజన  మహిళా కళాకారులకు మాత్రమే శిక్షణ నిస్తుంది.
కొబ్బరి పొట్టును ప్రాసెస్ చేసే ప్రాంతాలలో గ్రామీణ మహిళా కళాకారులకు స్వయం ఉపాధి అవకాశాలను కల్పించే లక్ష్యంతో కాయిర్ రంగంలో మహిళా కళాకారుల సాధికారత కోసం కోయిర్ బోర్డు ద్వారా ఎంసిఐ అమలు చేయబడుతుంది. తద్వారా గ్రామీణ మహిళా కళాకారులకు పెద్ద ఎత్తున ఉపాధికి అవకాశం కల్పించడంతో పాటు జీవన ప్రమాణాలను మెరుగుపరుస్తుంది. పథకం యొక్క ప్రధాన లక్ష్యాలు క్రింది విధంగా ఉన్నాయి:
- సూపర్వైజర్లు/ బోధకులు/ కళాకారుల కేడర్లోని సిబ్బంది చేతివృత్తుల వారికి శిక్షణ ఇవ్వడం మరియు కొబ్బరి పరిశ్రమ అభివృద్ధికి నైపుణ్యం కలిగిన మానవ శక్తిని అందించడం.
- కొబ్బరి కార్మికుల నైపుణ్యాన్ని అభివృద్ధి చేయడం ద్వారా సాంప్రదాయేతర ప్రాంతాలకు సాంకేతికతను బదిలీ చేయడంలో సహాయం అందించడం.
- పిఎంఈజీపీ నుండి స్పిన్నింగ్ పరికరాలు/కాయిర్ ప్రాసెసింగ్ మెషినరీలను కొనుగోలు చేయడానికి ఎంసిఐ శిక్షణ పొందిన మహిళా కళాకారులకు సహాయం చేయడం.
- అట్టడుగు స్థాయిలో ఉన్న కార్మికులలో నాణ్యత స్పృహను పెంపొందించడం మరియు ప్రామాణిక నాణ్యమైన ఫైబర్, నూలు మరియు ఉత్పత్తులను ఉత్పత్తి చేసే సరైన పద్ధతులపై వారికి అవగాహన కల్పించడం.
దేశంలో రాష్ట్రం/కేంద్రపాలిత ప్రాంతాల వారీగా ఎంసిఐ స్కీమ్ ప్రస్తుత అమలు స్థితి క్రింది విధంగా ఉంది:
సమాచార, ప్రసార మంత్రిత్వ శాఖ
''ఏక్ భారత్ శ్రేష్ట భారత్'' లో భాగంగా పంజాబ్ విద్యార్థుల విశాఖ పట్నం సందర్శన విజయవంతం
05 రోజుల పర్యటన ముగించుకుని తిరిగి సొంత రాష్ట్రానికి పయనమైన విద్యార్థి బృందం
విజయవాడ, తేదీ: 11.07.2022
''ఏక్ భారత్ శ్రేష్ఠ భారత్ '' ఆజాదీ కా అమృత్ మహోత్సవంలో భాగంగా విశాఖపట్నం సందర్శనకు వచ్చిన పంజాబ్లోని లవ్లీ ప్రొఫెషనల్ యూనివర్సిటీకి చెందిన 52 మంది విద్యార్థుల బృందం పర్యటనను విజయవంతంగా ముగించుకుని తన స్వంత రాష్ట్రానికి తిరుగు ప్రయాణమైంది. స్టూడెంట్స్ ఎక్స్చేంజ్ ప్రోగ్రాంలో భాగంగా తొలుత జూలై 5న విశాఖపట్నం లోని లెండి ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ కి చేరుకున్న ఈ బృందం, 5 రోజుల పాటు విశాఖపట్నంతో పాటు, సమీప పరిసర ప్రాంతాలను సందర్శించింది.
విద్యా మంత్రిత్వ శాఖ నిర్వహిస్తున్న ఈ స్టూడెంట్ ఎక్స్చేంజ్ కార్యక్రమలక్ష్యం యువతలో జాతీయ భావాల్ని పెంపొందించడం. ఈ పర్యటనలో పంజాబ్ రాష్ట్రానికి చెందిన విద్యార్థులు ఉత్తర ఆంధ్ర ప్రాంతంలోని శ్రీకాకుళం, విజయనగరం, విశాఖపట్నం లను సందర్శించడం ద్వారా ఆయా ప్రాంతాల సాంప్రదాయాలు, భాషలు, మాండలికాలు, హస్తకళలు మరియు కళారూపాలు పై అవగాహన పెంపొందించుకున్నారు. విశాఖ పట్నంలో ఉన్న వివిధ పరిశ్రమలు, ప్రభుత్వ రంగ సంస్థలను సందర్శించి వాటి పనితీరును అడిగి తెలుసుకున్నారు.
ప్రముఖ పర్యాటక ప్రదేశాలను సందర్శించి ఆయా ప్రాంతాల్లోని అనేక స్థానిక వంటకాలను రుచి చూశారు.
ఈ సందర్భంగా పర్యటనకు విచ్చేసిన యువ విద్యార్థులను ఉద్దేశించి అఖిల భారత విద్యా మండలి చైర్మన్ అనిల్ సహస్రబుద్ది మాట్లాడుతూ భారతదేశపు గొప్ప సాంస్కృతిక వారసత్వం గురించి, సాంప్రదాయ విలువల గురించి విద్యార్థులు తెలుసుకోవాలన్నారు. భారతదేశపు నిజమైన స్ఫూర్తిని అర్థం చేసుకోవడంలో విద్యార్థుల ఈ 05 రోజుల సందర్శన లో ఫలవంతమైనట్లు తాను భావిస్తున్నానన్నారు.
ఈ సందర్భంగా ఏర్పాటు చేసిన కార్యక్రమంలో పంజాబ్ విద్యార్థులకు ఆతిథ్యం ఇవ్వడానికి తమ సంస్థను ఎంపిక చేసుకున్నందుకు ఆల్ ఇండియా బోర్డ్ ఆఫ్ ఎడ్యుకేషన్ కు లెండి ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ ప్రిన్సిపాల్ వి.వి. రామారెడ్డి, వైస్ ప్రిన్సిపల్, ఎన్ఎస్ఎస్ ప్రోగ్రామ్ ఆఫీసర్ డాక్టర్ హరిబాబు తమ్మినేని కృతజ్ఞతలు తెలిపారు. నేషనల్ ఎడ్యుకేషన్ జాయింట్ కమిషనర్ శ్రీమతి నీతా, లెఫ్టినెంట్ కమల్, అమర్జీత్, మీనాక్షి వర్మ ఈ కార్యక్రంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఒక రోజులో 20.66 లక్షల కోవిడ్ పరీక్షలతో భారత సరికొత్త రికార్డ్
వరుసగా నాలుగు రోజులుగా రోజుకు 20 లక్షలకు మించి పరీక్షలు
రోజువారీ పాజిటివిటీ శాతం 12.45% కు తగ్గుదల
వరుసగా తొమ్మిదో రోజు కూడా కొత్త కేసులకంటే కోలుకున్నవారే ఎక్కువ 6 రోజులుగా రోజుకు కొత్త కేసులు 3 లక్షలలోపే
గడిచిన 24 గంటలలో 20.66 లక్షలకు పైగా కోవిడ్ నిర్థారణ పరీక్షలు జరపటం ద్వారా భారతదేశం ఒక రోజులో అత్యధిక కోవిడ్ పరీక్షలు జరిపిన దేశంగా తన రికార్డును తానే తిరగరాసింది. పైగా వరుసగా నాలుగు రోజులుగా 20 లక్షలకు పైగా నే పరీక్షలు జరుగుతున్నాయి. రోజువారీ పాజిటివిటీ శాతం 12.45% కు తగ్గింది. గత 24 గంటలలో జరిపిన కోవిడ్ పరీక్షలు 20,66,285.
వరుసగా తొమ్మిదో రోజు కూడా దేశంలో కొత్త కేసులకంటే కోలుకున్నవారే ఎక్కువగా ఉన్నారు. గత 24 గంటలలో 3,57,630 మంది కోలుకున్నారు. ఇప్పటిదాకా కోలుకున్నవారి మొత్తం సంఖ్య 2,30,70,365 కు చేరింది. జాతీయ స్థాయిలో కోలుకున్నవారి శాతం 87.76% కు చేరగా కొత్తగా కోలుకున్నవారిలో 73.46% మంది పది రాష్ట్రాలవారే ఉన్నారు.
గత 24 గంటలలో దేశంలో వరుసగా ఆరోరోజు కూడా 3 లక్శ్జల లోపే కొత్త కేసులు నమోదు కావటం మరో సానుకూల పరిణామం . గడిచిన 24 గంటల్లో 2,57,299 కొత్త కోవిడ్ కేసులు నమోదయ్యాయి. అందులో పది రాష్ట్రాలవాటా 78.12% ఉండగా తమిళనాడులో నిన్న అత్యధికంగా 36,184 కేసులు, కర్నాటకలో 32,218 కేసులు వచ్చాయి.
మరోవైపు దేశవ్యాప్తంగా కోవిడ్ చికిత్సలో ఉన్నవారి సంఖ్య తగ్గుతూ నేడు 29,23,400 కి చేరింది. గత 24 గంటలలో నికరంగా తగ్గిన కేసులు 1,04,525 కు చేరాయి. వీరి సంఖ్య దేశలో నమోదైన మొత్తం పాజిటివ్ కేసులలో 11.12%. ఇందులో 69.94% వాటా ఎనిమిది రాష్ట్రాలదే.
గత 24 గంటల్లో రాష్టాల్లో చికిత్సలో ఉన్న కేసుల సంఖ్యలో మార్పును ఈ క్రింది చిత్ర పటం చూపుతోంది.
దేశవ్యాప్తంగా మూడో దశ టీకాల కార్యక్రమం కూడా వేగం పుంజుకోవటంతో ఇప్పటిదాకా ఇచ్చిన టీకాల సంఖ్య 19.33 కోట్లు దాటింది. మొత్తం 27,76,936 శిబిరాల ద్వారా ఇప్పటిదాకా 19,33,72,819 టీకా డోసుల పంపిణీ జరగగా ఇందులో ఆరోగ్య సిబ్బంది అందుకున్న 97,38,148 మొదటి డోసులు, 66,91,350 రెండో డోసులు, కోవిడ్ యోధులు అందుకున్న 1,48,70,081 మొదటిడోసులు, 83,06,020 రెండో డోసులు, 18-44 వయోవర్గం వారు అందుకున్న 92,97,532 మొదటి డోసులు, 45-60 వయోవర్గం వారు తీసుకున్న 6,02,11,957 మొదటి డోసులు, 96,84,295 రెండో డోసులు, 60 ఏళ్ళు పైబడ్డవారు తీసుకున్న 5,63,83,760 మొదటి డోసులు, 1,81,89,676 రెండో డోసులు ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
97,38,148
|
|
రెండో డోస్
|
|
66,91,350
|
|
కోవిడ్ యోధులు
|
|
మొదటి డోస్
|
|
1,48,70,081
|
|
రెండో డోస్
|
|
83,06,020
|
|
18-44 వయోవర్గం
|
|
మొదటి డోస్
|
|
92,97,532
|
|
45-60 వయోవర్గం
|
|
మొదటీ డోస్
|
|
6,02,11,957
|
|
రెండో డోస్
|
|
96,84,295
|
|
60 పైబడ్డవారు
|
|
మొదటి డోస్
|
|
5,63,83,760
|
|
రెండో డోస్
|
|
1,81,89,676
|
|
మొత్తం
|
|
19,33,72,819
మొత్తం ఇప్పటిదాకా ఇచ్చిన టీకాలలో 66.30% వాటా పది రాష్ట్రాలదే కావటం గమనార్హం.
సాంఘిక న్యాయం, మరియు సాధికారత మంత్రిత్వ శాఖ
లింగమార్పిడి వ్యక్తుల సంక్షేమ పథకాలు
లింగమార్పిడి వ్యక్తుల కోసం సంక్షేమ చర్యల పథకం కోసం సామాజిక న్యాయం, సాధికారత మంత్రిత్వ శాఖ ఒక కాన్సెప్ట్ నోట్ సమర్పించింది. లింగమార్పిడి సంఘం సభ్యుల నైపుణ్య అభివృద్ధి కోసం జాతీయ వెనుకబడిన తరగతుల ఫైనాన్స్ & డెవలప్మెంట్ కార్పొరేషన్  కు మంత్రిత్వ శాఖ నిధులు ఇచ్చింది. ఇప్పటివరకు, లింగమార్పిడి సమాజంలోని 330 మంది సభ్యులకు 7 సెక్టార్ స్కిల్ కౌన్సిల్స్ మరియు శిక్షణా సంస్థలకు నైపుణ్య అభివృద్ధి శిక్షణా కార్యక్రమాలను కార్పొరేషన్ మంజూరు చేసింది. పైలట్ గా ఆశ్రయ గృహాలను ఏర్పాటు చేయడం, వర్క్షాపులు నిర్వహించడం వంటి వివిధ సంక్షేమ కార్యక్రమాలను అమలు చేయడానికి నేషనల్ ఇన్స్టిట్యూట్ ఆఫ్ సోషల్ డిఫెన్స్  కు నిధులు విడుదల చేశారు.
లింగమార్పిడి వ్యక్తుల సంక్షేమం కోసం ఒక మిశ్రమ పథకాన్ని రూపొందిస్తున్నారు, దీని కోసం ఇప్పటికే ఒక కాన్సెప్ట్ నోట్ సమర్పించారు. ఎన్బిసిఎఫ్డిసికి విడుదల చేసిన రూ .150.00 లక్షలలో, రూ. 118.05 లక్షలు కార్పొరేషన్ ఇప్పటివరకు ఉపయోగించింది, కోవిడ్ కాలంలో 6,940 మందికి జీవనాధార భత్యం / రేషన్ కిట్లు అందించారు. 16 ఆరోగ్య శిబిరాలు నిర్వహించబడ్డాయి, ఇందులో 1,240 మంది లింగమార్పిడి వ్యక్తులు వైద్య సంప్రదింపులు చేపట్టారు. లాక్-డౌన్ సమయంలో లింగమార్పిడి సంఘం నుండి బాధిత కాలర్లకు కౌన్సెలింగ్ అందించడానికి కోవిడ్ హెల్ప్లైన్ ఏర్పాటు చేయబడింది. కోవిడ్ -19 లాక్డౌన్ కారణంగా జీవనోపాధి లేకుండా మిగిలిపోయిన 5,711 మంది లింగమార్పిడి వ్యక్తుల ఖాతాలోకి ఎన్బిసిఎఫ్డిసి నేరుగా ఒక్కో వ్యక్తికి రూ .1500 / - చొప్పున పంపిణీ చేసింది.
లింగమార్పిడి వ్యక్తుల కోసం గరిమా గ్రుహ  కి సంబంధించిన 13 పైలట్లను నేషనల్ ఇన్స్టిట్యూట్ ఆఫ్ సోషల్ డిఫెన్స్  ఏర్పాటు చేస్తోంది. గుజరాత్లోని వడోదరాలో ఇప్పటికే ఒక గరీమా గ్రెహ్ ప్రారంభించబడింది. లింగమార్పిడి వ్యక్తుల కోసం డ్రగ్ దుర్వినియోగ నివారణపై అవగాహన ఉత్పత్తి కార్యక్రమాలను కూడా ఎన్ఐఎస్డి నిర్వహించింది.
ఈ సమాచారాన్ని సాంఘిక న్యాయం మరియు సాధికారత శాఖ మంత్రి శ్రీ రత్తన్ లాల్ కటారియన్ ఈ రోజు లోక్ సభలో లిఖితపూర్వక సమాధానంగా ఇచ్చారు.
ప్రధాన మంత్రి కార్యాలయం
కోవిడ్-19 కు వ్యతిరేకంగా భారతదేశం చేస్తున్న పోరాటాన్ని సమీక్షించిన - ప్రధాన మంత్రి.
కోవిడ్-19 మహమ్మారిపై భారతదేశం యొక్క ప్రతిస్పందనను సమీక్షించడానికి ప్రధానమంత్రి నరేంద్రమోదీ సీనియర్ మంత్రులు మరియు అధికారులతో సమగ్ర సమావేశం నిర్వహించారు. మహమ్మారి విజృంభిస్తున్న నేపథ్యంలో జాతీయ స్థాయిలో ప్రస్తుత పరిస్థితిని, సంసిద్ధతను, ఈ సమావేశం సమీక్షించింది. ఈ సమావేశం ఢిల్లీ తో సహా వివిధ రాష్ట్రాలు, కేంద్రపాలిత ప్రాంతాలలోని స్థితిగతులను కూడా వివరంగా తెలుసుకుంది. ఈ సమావేశంలో హోంమంత్రి, ఆరోగ్య మంత్రి, ప్రధానమంత్రి యొక్క ప్రధాన కార్యదర్శి, క్యాబినెట్ కార్యదర్శి, ఆరోగ్య శాఖ కార్యదర్శి, ఐ.సి.ఎమ్.ఆర్. డైరెక్టర్ జనరల్ తో పాటు సంబంధిత సాధికారిత బృందాల కన్వీనర్లు పాల్గొన్నారు.
కోవిడ్-19 కేసుల ప్రస్తుత స్థితి, సమీప భవిష్యత్తులో ఏవిధంగా ఉండే అవకాశం ఉందీ అనే విషయాల గురించి ఎన్.ఐ.టి.ఐ. సభ్యుడు, వైద్య అత్యవసర యాజమాన్య ప్రణాళిక సాధికార బృందం కన్వీనర్ డాక్టర్ వినోద్ పాల్ సవివరంగా తెలియజేశారు. మొత్తం కేసులలో మూడింట రెండొంతులు 5 రాష్ట్రాల్లో నమోదు కాగా, పెద్ద నగరాల్లో కూడా అధిక సంఖ్యలో కేసులు నమోదౌతున్నట్లు గమనించడమైంది. ముఖ్యంగా పెద్ద నగరాలు ఎదుర్కొంటున్న సవాళ్ళ దృష్ట్యా, రోజువారీ కేసుల గరిష్ట పెరుగుదలను సమర్థవంతంగా నిర్వహించడానికి పరీక్షలను పెంచడంతో పాటు పడకల సంఖ్యను పెంచి, మెరుగైన సేవలనందించడం గురించి ప్రత్యేకంగా చర్చించారు.
నగరాలు, జిల్లాల వారీగా అవసరమైన ఆసుపత్రి పడకలు / ఐసోలేషన్ పడకల గురించి సాధికారిత బృందాల సిఫారసులను ప్రధానమంత్రి పరిగణలోకి తీసుకున్నారు. రాష్ట్రాలు / కేంద్రపాలితప్రాంతాలతో సంప్రదించి అత్యవసర ప్రణాళికను చేపట్టాలని ఆరోగ్య మంత్రిత్వ శాఖ అధికారులను ఆయన ఆదేశించారు. రుతుపవనాల ప్రారంభమవుతున్న నేపథ్యంలో తగిన ఏర్పాట్లు జరిగేలా చూడాలని కూడా ఆయన మంత్రిత్వ శాఖకు సూచించారు.
రాజధానిలో కోవిడ్ 19 వ్యాధి యొక్క ప్రస్తుత పరిస్థితి, తదుపరి కార్యాచరణతో పాటు, వచ్చే 2 నెలల్లో అంచనాల గురించి కూడా చర్చించారు. కోవిడ్-19 కేసుల ద్వారా ఎదురయ్యే సవాళ్ళను ఎదుర్కోడానికి వీలుగా సమన్వయంతో, సమగ్ర ప్రతిస్పందనను రూపొందించడానికి, భారత ప్రభుత్వం, ఢిల్లీ ప్రభుత్వం, ఢిల్లీ మునిసిపల్ కార్పొరేషన్లకు చెందిన సీనియర్ అధికారులందరి సమక్షంలో, ఢిల్లీ లెఫ్టనెంట్ గవర్నర్ మరియు ఢిల్లీ ముఖ్యమంత్రి తో ఒక అత్యవసర సమావేశం నిర్వహించాలని, కేంద్ర హోంమంత్రి, ఆరోగ్యమంత్రులకు ప్రధానమంత్రి సూచించారు .
కోవిడ్-19 వ్యాప్తిని విజయవంతంగా అరికట్టడంలో మరియు నియంత్రించడంలో అనేక రాష్ట్రాలు, జిల్లాలు మరియు నగరాలు చేసిన అత్యుత్తమ కృషిని ఈ సందర్భంగా గుర్తించి, అభినందించారు. ఇతరులకు ప్రేరణ మరియు వినూత్న ఆలోచనలను కలిగించడానికి వీలుగా ఈ విజయగాధలు మరియు ఉత్తమ అభ్యాసాలను విస్తృతంగా ప్రచారం చేయాలని నిర్ణయించారు.
ప్రధాన మంత్రి కార్యాలయం
జ్యేష్ఠ అష్టమి సందర్భంగా శుభాకాంక్షలు తెలియజేసిన - ప్రధానమంత్రి
జ్యేష్ఠ అష్టమి శుభ సందర్భంగా ప్రధానమంత్రి శ్రీ నరేంద్ర మోదీ, దేశ ప్రజలందరికీ, ప్రత్యేకంగా కాశ్మీర్ పండితుల సమాజానికి శుభాకాంక్షలు తెలియజేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక సందేశం విడుదల చేస్తూ, "జ్యేష్ఠ అష్టమి శుభ సందర్భంగా అందరికీ, ముఖ్యంగా కాశ్మీరీ పండిట్ సమాజానికి శుభాకాంక్షలు. మాతా ఖీర్ భవానీ కి మేము నమస్కరిస్తూ, ప్రతి ఒక్కరి ఆరోగ్యం, శ్రేయస్సు కోసం ప్రార్థిస్తున్నాము." అని పేర్కొన్నారు.
ప్రధాన మంత్రి కార్యాలయం
సర్దార్ వల్లభ్ భాయ్ పటేల్ పోలీస్ అకాడమీలో జూలై 31న ఐపీఎస్ ప్రొబేషనర్లతో సంభాషించనున్న ప్రధానమంత్రి
ప్రధానమంత్రి శ్రీ నరేంద్రమోదీ 2021 జూలై 31వ తేదీన సర్దార్ వల్లభ్ భాయ్ పటేల్ పోలీస్ అకాడమీలో ఐపీఎస్ ప్రొబేషనర్లను ఉద్దేశించి ప్రసంగిస్తారు. ఈ కార్యక్రమం వీడియో కాన్ఫరెన్స్ ద్వారా ఉదయం 11 గంటలకు ప్రారంభమవుతుంది. ఇందులో భాగంగా ఆయన ప్రోబేషనర్లతో కాసేపు ముచ్చటిస్తారు. ఈ కార్యక్రమంలో కేంద్ర హోం శాఖ మంత్రి శ్రీ అమిత్ షా, సహాయ మంత్రి శ్రీ నిత్యానంద రాయ్ కూడా పాల్గొంటారు.
ఎస్.వి.పి.ఎన్.పి.ఎ గురించి...
సర్దార్ వల్లభాయ్ పటేల్ నేషనల్ పోలీస్ అకాడమీ దేశంలోనే అత్యున్నత పోలీస్ శిక్షణ సంస్థ. ఇండియన్ పోలీస్ సర్వీసులో ప్రవేశించే అధికారులకు శిక్షణ ఇవ్వడంతోపాటు ఇప్పటికే సర్వీసులో ఉన్న ఐపీఎస్ అధికారులకు వివిధ కోర్సుల ద్వారా ఈ సంస్థ శిక్షణ కార్యక్రమాలు నిర్వహిస్తుంది.
వ్యవసాయ మంత్రిత్వ శాఖ
ప్రత్యేక ప్రచారం 3.0 కింద 2023 సెప్టెంబర్ 15 నుండి 30వ తేదీ వరకు సన్నాహక దశలో వ్యవసాయ శాఖ, రైతుల సంక్షేమం  కార్యకలాపాలు
అడ్మినిస్ట్రేటివ్ రిఫార్మ్స్ & పబ్లిక్ గ్రీవెన్స్  శాఖ సహాయ మంత్రి డా.జితేందర్ సింగ్ ప్రభుత్వ కార్యాలయాల్లో పెండింగ్ను తగ్గించడం కోసం 14.09.2023న న్యూఢిల్లీలోని నేషనల్ మీడియా సెంటర్లో ప్రత్యేక ప్రచారం 3.0ని ప్రారంభించారు. ఈ కార్యక్రమం రెండు దశల్లో అమలు చేస్తారు. సన్నద్ధత దశ 15 నుండి 30 సెప్టెంబర్ వరకు, ప్రధాన దశ 2 నుండి 31 అక్టోబర్, 2023 వరకు నిర్వహిస్తున్నారు.
సన్నాహక దశ కోసం, అన్ని విభాగాల నోడల్ అధికారులు, సబార్డినేట్ / అటాచ్డ్ ఆఫీసులు, పిఎస్యు, అటానమస్ బాడీలు, డిఏ ఎఫ్ డబ్ల్యూ పరిపాలనా నియంత్రణలో ఉన్న అధికారులు డిఏఆర్పిజి మార్గదర్శకాల పారామితుల ప్రకారం పెండెన్సీని గుర్తించాలని కోరారు. ట్విట్టర్, లింక్డ్ఇన్, ఇన్స్టాగ్రామ్, కూ, ఫేస్బుక్, థ్రెడ్లు, పబ్లిక్ వంటి వివిధ సోషల్ మీడియా ప్లాట్ఫారమ్లలో ఈ డిపార్ట్మెంట్, దాని అటాచ్డ్/సబార్డినేట్/ఫీల్డ్ ఆఫీసులు మొదలైన వాటి ద్వారా ఒక పీఐబీ పత్రిక ప్రకటన, సన్నాహక దశలో 100 కంటే ఎక్కువ ట్వీట్లు, యాప్, మొదలైనవి ఇప్పటికే విడుదల చేశారు.. కార్యదర్శి తో పాటు అదనపు సెక్రటరీ, జాయింట్ సెక్రటరీ కృషి భవన్లోని వివిధ అంతస్తులను సందర్శించి భవనం పరిశుభ్రతను సమీక్షించారు.
నోడల్ అధికారి, డిఏ-ఎఫ్డబ్ల్యూ కి చెందిన ఇతర అధికారులతో కూడిన బృందం కూడా డిపార్ట్మెంట్ రికార్డ్ రూమ్ను సందర్శించింది. రికార్డ్ రూమ్లో ఉన్న 23343 ఫైల్లలో 8130 పాత ఫైళ్లను సమీక్షించాల్సి ఉందని అంచనాకు వచ్చారు.
డిపార్ట్మెంట్ నోడల్ ఆఫీసర్తో పాటు జాయింట్ సెక్రటరీ అధ్యక్షతన ఇప్పటి వరకు 3 వీడియో కాన్ఫెరెన్స్ సమావేశాలు డిపార్ట్మెంట్లోని వివిధ విభాగాలు, దాని అనుబంధ, సబార్డినేట్ కార్యాలయాల నోడల్ అధికారులందరితో నిర్వహించారు. వారు పరిశుభ్ర స్థలాలు, స్థలానికి సంబంధించి ఇచ్చిన లక్ష్యాలను అందించాలని అభ్యర్థించారు. నిర్వహణ, స్క్రాప్ & అనవసరమైన వస్తువులను పారవేయడం, ఎంపీలు, రాష్ట్ర ప్రభుత్వాలు, అంతర్ మంత్రిత్వ శాఖల సూచనలు, పార్లమెంట్ హామీలు, పీఎంఓ సూచనలు, పబ్లిక్ గ్రీవెన్స్లు, దాని అప్పీల్స్, రికార్డ్ మేనేజ్మెంట్ మొదలైనవి ప్రిపరేటరీ దశ లో లక్ష్యాలను నిర్దేశించుకోవాలని సూచించారు.
రహదారి రవాణా, హైవేల మంత్రిత్వ శాఖ
హైడ్రోజన్ ఇంధన ఆధారిత వాహనాల భద్రత నిర్ధరణ ప్రమాణాలు విడుదల
హైడ్రోజన్ ఇంధనం ద్వారా నడిచే వాహనాల భద్రత నిర్ధరణ ప్రమాణాలను 'కేంద్ర రహదారి రవాణా, హైవేల మంత్రిత్వ శాఖ' ప్రకటించింది. కేంద్ర మోటారు వాహనాల నిబంధనలు-1989కి ఈనెల 23వ తేదీన జీఎస్ఆర్  చేసిన సవరణ ద్వారా కొత్త ప్రమాణాలను మంత్రిత్వ శాఖ ప్రకటించింది.
సమర్థవంత ఇంధన వినియోగం, పర్యావరణహితమైన హైడ్రోజన్ ఇంధన ఆధారిత వాహనాలను దేశంలో ప్రోత్సాహించడానికి ఇది ఊతమిస్తుంది.
హైడ్రోజన్ వాహనాల పరీక్ష కోసం; ఆ తరహా వాహనాల ఉత్పత్తిదారులు, పంపిణీదారులు అందుబాటులో ఉన్న ప్రమాణాలను కలిగి ఉన్నారు. ఈ ప్రమాణాలు ప్రస్తుత అంతర్జాతీయ ప్రమాణాల స్థాయికి సమానంగా ఉన్నాయి.